Carma Citrawati

Dewa Ayu Carma Citrawati (aksara Bali: ᬤᭂᬯ​ᬅᬬᬸ​ᬘᬃᬫ​ᬘᬶᬢ᭄ᬭᬯᬢᬶ, ) inggih punika silih tunggil pangawi sastra Bali. Masa cenik ida ring Pancasari, Bedugul, Buléléng, Bali. Dané tamat S-1 ring jurusan Bahasa miwah Sastra Daérah Bali Univérsitas Udayana tur nglanturang S-2 ring jurusan Linguistik Murni Universitas Udayana. Dané naenin makarya dados guru bahasa Bali ring SMPN 3 Dénpasar ring warsa 2011-2018, penyuluh bahasa Bali kabupatén Klungkung ring warsa 2016-2017.

Citra dados pembicara ring Ubud Writers and Readers Festival (UWRF) 2018 ring sesi Main Program: Hidden Bali miwah Still The Morning of The World?

Dané makéh ngripta karya sastra Bali modérn minakadi cerpén miwah novél. Carma Citrawati naenin molihang penghargaan Sastra Rancagé warsa 2016 antuk karyannyané sané mamurda Pupulan Satua Cutet Kutang Sayang Gemel Madui. Karya sastrannyané makéh sané kawedar ring Suara Saking Bali. Mangkin, dané nyobyahang karya sastra sané mamurda Pupulan Cerpén Aud Kélor. Dané sutindih ring basa, aksara miwah sastra Bali, punika mawinan dané demen nyurat karya sastra Bali.

Sasuratan

Essay
 Nomina Berelasi Air yang Dihasilkan Entitas Dalam Bahasa Bali, saking Linguistika, sasih Maret 2018, Vol.48 No.25.

Pupulan puisi
 Dénpasar miwah Don Pasar (2013), silih tunggil pangawi ring pupulan puniki.
 Angripta Rum, pupulan puisi mabasa Bali (2015).

Pupulan Satua Cutet
 Dénpasar Kota Persimpangan Sanur Tetap Ramai, silih tunggil pangawi ring pupulan satua cutet (2015)
 Smara Réka, pupulan satua cutet (2014)
 Kutang Sayang Gemel Madui, pupulan satua cutet (2017)
 Aud Kélor, pupulan satua cutet (2019)

Organisasi 
 Hanacaraka society
 Masyarakat Naskah Nusantara
 Aliansi Peduli Basa Bali
 Komunitas Wikimédia Dénpasar
 Palm-leafwiki manuscripts

Pustaka

Cutetan batis

Kategori:Pangawi Sastra Bali
Kategori:Jadma sané kantun maurip